വളംക്ഷാമം തുടരുന്നു ഉത്തരേന്ത്യന് കര്ഷകര് ആത്മഹത്യാമുനമ്ബില് ന്യൂഡല്ഹി ഉത്തരേന്ത്യയില് രാസവളംക്ഷാമം രൂക്ഷമായതോടെ കര്ഷകര് കടുത്ത പ്രതിസന്ധിയില്. റാബി സീസണിലേക്കുള്ള വിത്തുവിതയ്ക്കലിനുമുമ്ബ് വളം കിട്ടാനുള്ള നെട്ടോട്ടത്തിലാണ് കര്ഷകര്. യുപിയിലെ ബുന്ദേല്ഖണ്ഡ് മേഖലയില് വളം തേടിയുള്ള അലച്ചിലിനിടെ അഞ്ച് കര്ഷകര് മരിച്ചു. കൃഷി മുടങ്ങുമെന്ന നിരാശയില് മധ്യപ്രദേശിലും യുപിയിലും ഓരോ കര്ഷകര് ആത്മഹത്യ ചെയ്തു. ഡൈ അമോണിയം ഫോസ്ഫേറ്റ് ഡിഎപി, പൊട്ടാഷ് വളങ്ങളാണ് തീര്ത്തും കിട്ടാനില്ലാത്തത്. വിത്തുവിതയ്ക്കലിനുമുമ്ബ് ഇടേണ്ട വളമാണ് ഡിഎപി. ഒക്ടോബര് 31 വരെയുള്ള കണക്കുപ്രകാരം രാജ്യത്ത് ഡിഎപി ശേഖരം 14.63 ലക്ഷം ടണ്മാത്രം. മുന്വര്ഷങ്ങളില് 44.95 ലക്ഷം ടണ്ണും 64 ലക്ഷം ടണ്ണും ശേഖരമുണ്ടായിരുന്ന സ്ഥാനത്താണ് ഇത്. പൊട്ടാഷ് ശേഖരം 7.82 ലക്ഷം ടണ്മാത്രമാണ്. 2020ല് 21.70 ലക്ഷം ടണ്ണും 2019ല് 21.52 ലക്ഷം ടണ്ണുമായിരുന്നു ശേഖരം. കഴിഞ്ഞ വര്ഷത്തേക്കാള് പൊട്ടാഷിന്റെ വിതരണം 68 ശതമാനം കുറവാണ്. ഡിഎപി വിതരണത്തില് 31 ശതമാനമാണ് ഇടിവ്. വളം ക്ഷാമത്തിനൊപ്പം വിലക്കയറ്റവും കര്ഷകര്ക്ക് പ്രതിസന്ധിയാണ്. സബ്സിഡി തുക ഉയര്ത്തില്ലെന്ന നിലപാടാണ് വിലക്കയറ്റത്തിനു കാരണം. വിലനിയന്ത്രണത്തിനും സര്ക്കാര് കൂട്ടാക്കുന്നില്ല. സ്വകാര്യ വിപണിയിലാകട്ടെ കരിഞ്ചന്തയും പൂഴ്ത്തിവയ്പ്പും രൂക്ഷവും. ഡിപ്പോകള്ക്കു മുന്നില് ദിവസങ്ങളോളം നിന്നാലും വളം കിട്ടാനില്ല. ഇടപെട്ടില്ലെങ്കില് വന് പ്രത്യാഘാതം മുന്നറിയിപ്പുമായി കിസാന്സഭ വളംപ്രതിസന്ധി പരിഹരിക്കാന് അടിയന്തര തിരുത്തല്നടപടിക്ക് കേന്ദ്രം തയ്യാറായില്ലെങ്കില് ഗുരുതര പ്രത്യാഘാതമുണ്ടാകുമെന്ന് കിസാന്സഭ. വളം കൂടുതല് ലഭിക്കുന്ന സ്രോതസ് കണ്ടെത്താന് ഉന്നതതല കര്മസമിതിയുണ്ടാക്കണം. പോഷകാധിഷ്ഠിത സബ്സിഡി പദ്ധതിയില് എന്ബിഎസ് എല്ലാ വളത്തിനും വിലനിയന്ത്രണം പുനഃസ്ഥാപിക്കണം. ദേശീയാടിസ്ഥാനത്തില് വളം ഉല്പ്പാദനം വര്ധിപ്പിക്കാനും ശേഖരം ഉറപ്പാക്കാനും വിദഗ്ധരുടെ ഉന്നതതല സമിതിക്ക് രൂപം നല്കണം. പൊതുമേഖലാ സ്ഥാപനങ്ങള് വഴി വളം ഇറക്കുമതി ചെയ്യണമെന്നും കിസാന് സഭ ആവശ്യപ്പെട്ടു. കാര്ഷികമേഖലയില് കോവിഡ് സൃഷ്ടിച്ച പ്രത്യാഘാതം മോദി സര്ക്കാര് ഗൗരവത്തിലെടുത്തില്ല. ക്ഷാമമില്ലെന്നും കര്ഷകരാണ് കുറ്റക്കാരെന്ന തരത്തില് വളം പൂഴ്ത്തിവയ്ക്കരുതെന്നുമാണ് വളംമന്ത്രിയുടെ നിര്ദേശം. ആഭ്യന്തര വളം ഉല്പ്പാദനമേഖലയെയും പൊതുമേഖലയെയും കേന്ദ്രം തളര്ത്തിയതോടെ ഇറക്കുമതി ആശ്രയിക്കേണ്ടിവന്നു. 2020ല് യൂറിയയുടെ 25 ശതമാനവും ഡിഎപിയുടെ 65 ശതമാനവും പൊട്ടാഷിന്റെ 100 ശതമാനവും ഇറക്കുമതി ചെയ്തു. 2021ന്റെ തുടക്കംമുതല് വില ഉയര്ന്നെങ്കിലും വളംസംഭരണത്തില് കേന്ദ്രം ശ്രദ്ധിച്ചില്ല. ഉപതെരഞ്ഞെടുപ്പുകഴിയുംവരെ വില കൂട്ടരുതെന്ന് കമ്ബനികളോട് ആവശ്യപ്പെടുകമാത്രമാണ് കേന്ദ്രം ചെയ്തതെന്നും കിസാന്സഭ പ്രസ്താവനയില് ചൂണ്ടിക്കാട്ടി.